ไม่กดดัน
บ่อยครั้งที่คนมีเครดิตทั้งหลายกำลังประชุม ขับรถยนต์ หรือทำอะไรสำคัญ รับโทรศัพท์ขึ้นมาแล้วอยากจะกรีดร้อง
15 ต.ค. 2558

บ่อยครั้งที่คนมีเครดิตทั้งหลายกำลังประชุม ขับรถยนต์ หรือทำอะไรสำคัญ รับโทรศัพท์ขึ้นมาแล้วอยากจะกรีดร้อง
ไอ้ที่อยากกรีดร้องนี่ไม่ใช่เพราะยินดี แต่เป็นเพราะรำคาญที่เสียงโทรศัพท์ที่พูดอย่างสุภาพ เสียงทุ้มนุ่มลึก เขาโทรมาขอเรียนเชิญทำบัตรเครดิต ขออธิบายสิทธิประโยชน์ให้กับลูกค้าอย่างยืดยาว สรุปคือ ชวนซื้อประกันนั่นเอง
คนปลายสายบางคนก็โทรมาชวนเป็นหนี้ เรามีโครงการโอนหนี้บัตรเครดิตจากหลายเจ้ามารวมอยู่ที่เดียว เป็นต้น 
หลานคนคงโดนมาเยอะ แต่ก็มีการตั้งข้อสังเกตว่า แม้จะมีการโทรมาชวนทำนั่นทำนี่อย่างน่ารำคาญ แต่ก็จะมีธนาคารแห่งหนึ่งที่ไม่มีการโทรไปรบกวนลูกค้าอย่างเด็ดขาด แบงก์นั้นคือ ธนาคารกรุงเทพ
ที่เป็นอย่างนั้น เพราะเป็นนโยบายของคุณโทนี่-ชาติศิริ โสภณพนิช กรรมการผู้จัดการ ธนาคารกรุงเทพ ที่เคยโดนโทรมาขายผลิตภัณฑ์เหมือนกัน จึงไม่อยากให้มีการรบกวนลูกค้า
ดังนั้น พนักงานธนาคารนี้จึงสบายใจ ไม่โดนกดดันต้องขายประกัน ใครขายก็ได้ผลตอบแทนเพิ่มตามอัธยาศัย